TLA

Grāmatu klubs
2023-04-27 18:00 - 20:00 (Europe/Riga) | TLA telpas, Tidaholmas iela 3, Tukums
27. aprīlī 18.00
Tukumā, Tidaholmas ielā 3, 2. stāvā, TLA telpās
kārtrējā Grāmatu kluba sanākšana

Aizvāku fermentācija Rožu svētkos
2023-07-22 11:00 - 16:00 | Tukku Magi, Pasta 26, Tukums, Latvija
Rožu svētku viesiem piedāvājam neparastau iekļūšanau literatūras pasaulē caur visdažādākajiem radošas izpausmes veidiem. Literatūra jūs uzrunās gluži taustāmā veidā, varēsiet to “ieklausīt pa ausīm iekšā”, uzburt savā iztēlē un pat izdziedāt. Uzzināt romānu tapšanas aizkulises.
AIZVĀKU FERMENTĀCIJA Tukku Magi pagalmā
Sestdiena, 22.jūlijs | 11:00-18:00
Ikvienam būs iespēja izpausties pie mikrofona literārā vai muzikālā performancē. Gan lieli, gan mazi apmeklētāji varēs izgatavot savu grāmatzīmi, kopā ar rakstniekiem drukāt savas pasakas vai dziesmas tekstu, noformēt savas grāmatas vāku vai zīmēt tai ilustrācijas.
Jūs sagaida tikšanās ar rakstniekiem, interesantas sarunas, filmas, tostarp, videofilmas “Es esmu runājusi” publiskā pirmizrāde un saruna ar filmas režisori Virdžīniju Lejiņu.
Par pasākuma muzikālo gaisotni rūpēsies mazliet alternatīvāki mākslinieki nekā ierasts dzirdēt ikdienā.

PROGRAMMA
“Literārā skatuve”
11:00-12:00 Aizvāku fermentācijas atklāšana ar dzejas un prozas lasījumiem, aktieru izspēlētām teātra etīdēm, improvizāciju
12:00-13:30 Aiz vāka – Kriminālā pasaule | Guntis Tālers par detektīvromāniem
13:30-15:00 Aiz vāka – Kurzemes princeses | Ingūna Bauere par vēsturiskajiem romāniem
15:00-16:00 Aiz vāka – Motosporta romantika | Dace Vīgante par romānu “Romantiķis”
16:00-18:00 Dokumentālās filmas “Es esmu runājusi” publiskā pirmizrāde | Filma par 104-gadīgo aktrisi Elvīru Baldiņu un saruna ar režisori Virdžīniju Lejiņu

“Muzikālā skatuve”
12:00-12:40 Muzicē Dāvids un draugi
13:00-13:45 Muzicē Amanda Krauja
14:00-14:45 Muzicē Noskaņa | Teātra un kino mūzika
15:00-15:45 Muzicē “Slepenās harmonijas” | Spēka dziesmas
16:00-18:00 Teātra un kino mūzika noskaņai
Starplaikos starp mūziķiem – aktieru improvizācija ar dzeju, prozu un drāmu

“Paralēlā skatuve”
11:00-16:00 Radošā skatuve jeb brīvais mikrofons ar skaļo lasīšanu, pasaku un šūpuļdziesmu sacerēšanu, rakstāmmašīnas dīdīšanu, spēlēm par literatūru utt.
11:00-17:00 Radošās darbnīcas – grāmatzīmju darināšana dažādos veidos, grāmatu vāku darbnīca, ilustrāciju plenērs
11:00-16:00 Tukuma Literātu apvienības piedāvātās filmas

Ieeja bez maksas
Pasākumu organizē “Tukuma Literātu apvienība” sadarbībā ar Tukuma pilsētas Kultūras namu.

* Pasākuma laikā notiks tā fotografēšana un/vai filmēšana.
** Apmeklējot pasākumu, jūs piekrītat foto un video uzņemšanai un izmantošanai Rožu svētku un Tukuma novada pašvaldības kultūras piedāvājuma popularizēšanai un mārketinga vajadzībām. Jums ir tiesības iebilst pret sevis vai sava bērna fotografēšanu un filmēšanu, paziņojot par to fotografēšanas un filmēšanas laikā.

Tukuma prozas fermentācija 2023
2023-11-26 13:30 - 15:30
11 autori piedalījās šā gada konkursā “Citādas beigas”
6 no viņiem iekļuvuši finālā un lasīs savus darbus Šlokenbekas muižā.
Kāds no viņiem iegūs Autoru, Klausītāju un Žūrijas balvas.
Konkursa fināls
26. novembrī plkst. 13.00
Šlokenbekas muižas Velvju zālē
Ieeja brīva
Dress code: klasika

Gada pārskata sapulce
2026-03-28 11:00 - 13:00
Biedrības “Tukuma Literātu apvienība” biedru kopsapulce.
Dienas kārtībā: (1) 2025. gada pārskata un revidenta atzinuma apstiprināšana. (2) Jaunu biedru uzņemšana.

Festivāls "Uz Tukumu pēc literatūras" - Noslēpuma diena
2026-04-09 18:00 - 20:00 | Tukuma bibliotēka, Šēseles iela 3, Tukums
Festivāla “Uz Tukumu pēc literatūras” pirmā – Noslēpuma diena.
Plkst. 18.00 “Un neņem līdzi neko” – saruna ar žurnālisti un rakstnieci Lāsmu Gaitnieci par dziedātāja Andreja Lihtenberga nāves mīklainajiem apstākļiem.

Festivāls "Uz Tukumu pēc literatūras" - Radošā diena
2026-04-10 15:00 - 20:00 | Tukuma bibliotēka, Šēseles iela 3, Tukums
Festivāla “Uz Tukumu pēc literatūras” otrā – Radošā diena.
Plkst. 15.00-17.00 Prozas meistardarbnīcas ar Ingu Pizāni.
Plkst. 18.00 Diskusija “Mīla un tarakāni latviešu gaumē”: Lāsma Kugrēna, Ineta Lazdāne, Guna Roze.

Festivāls "Uz Tukumu pēc literatūras" - Literāro dueļu diena
2026-04-11 11:00 - 17:00 | Tukuma bibliotēka, Šēseles iela 3, Tukums
Festivāla “Uz Tukumu pēc literatūras” trešā – Literāro dueļu diena.
Plkst. 11.00 Psiholoģiskā proza. Piedalās: Inga Gaile un Liene Millere
Plkst. 12.15 Vēsturiskā proza. Piedalās: Ēriks Vilsons un Guntis Tālers
Plkst. 13.30 Filozofiskā dzeja. Piedalās Žebers un Iveta Šimkus
Plkst. 15.00 Noslēgums – aktiera Ērika Vilsona dzejstunda “Sapņu pīpe”

Personību muzeju diena - literārie lasījumi par godu E. Birznieka-Upīša 155.jubilejai
2026-04-18 13:00 | Pastariņa muzejs, Bisnieki, Tukuma novads, Zentenes pagasts, LV-3123, Latvia
18. aprīlī visā pasaulē tiek svinēta Personību muzeju diena, kuras tēma Latvijā šogad ir “Atrastā un neatrastā. Zināmā un nezināmā”.
Atzīmējot šo notikumu, 18. aprīlī plkst. 13.00 Pastariņa muzejā interesenti aicināti uz rakstnieka Ernesta Birznieks-Upīša 155. jubilejas pasākumu.
Ernests Birznieks-Upītis (1871–1960) bija rakstnieks, tulkotājs, izdevējs, skolotājs, bibliotekārs un arī sabiedriskais darbinieks. Viņš tiek uzskatīts par latviešu reālā stāsta un arī bērnu literatūras aizsācēju. Kārlis Dziļleja rakstnieka jubilejas reizē 1931. gadā rakstīja: “viņš kā nepretenciozs reālists stāv mūsu dzīves krustceļos kā īpatnis, kā pelēkais akmenis, kam nevar paiet garām. Jāapstājas un jāklausās mēmā vērotāja stāsti. Un viņam ir tikai stāsti, visā garajā mūžā nekas cits kā — tikai stāsti.”
Pētniece un Tukuma muzeja direktore Agrita Ozola ielūkosies vairākos rakstnieka sarakstītajos stāstos un dalīsies pārdomās par dažām mazāk zināmām rakstnieka biogrāfijas lappusēm.
Tukuma Literātu apvienības autori lasīs savus stāstus.
Svētku gaisotni ar klavierspēli papildinās Rīgas Doma kora skolas audzēkne Keita Stupele.
Ieeja bez maksas

Tikšanās ar Gunti Tāleru Rojas bibliotēkā
2026-04-22 16:00 - 17:30 | Rojas pagasta bibliotēka, Zvejnieku iela 5, Roja, Talsu novads, LV-3264, Latvia
22. aprīlī plkst. 16.00 Rojas bibliotēkā notiks tikšanās ar rakstnieku Gunti Tāleru – detektīvromānu un mistikas darbu autoru.
Tā būs iespēja ne tikai iepazīt autora radošo ceļu un dzirdēt stāstus par grāmatu tapšanu, bet arī uzdot sev interesējošos jautājumus un vienkārši būt klāt sarunā par literatūru, dzīvi un noslēpumiem, kas slēpjas starp rindiņām.
Gaidīts ikviens, kuram patīk grāmatas un stāsti.

Tikšanās Irlavas bibliotēkā ar krājuma "Tukuma sviests" autoriem
2026-05-05 18:00 | Irlavas bibliotēka
5. maijā plkst. 18.00 Irlavas bibliotēkā notiks tikšanās ar krājuma “Tukuma sviests” autoriem. Piedalīsies TLA autori: Guntis Tālers, Maija Laugale, Guna Roze, Gvido Drage, Ināra Bezmere.
Aicināti visi interesenti!

Kriminālās klades noslēpumi - Muzeju nakts Tukumā 2026
2026-05-23 18:00 | Brīvības laukums 19, Tukums, Brīvības laukums 19, Tukums, LV-3101, Latvia
Iespējams, “Tukuma Literātu apvienība” Muzeju naktī pārsteigs ar visauzraujošāko priekšmeta stāstu!

Mūsu rokās ir nonācis anonīms, 50 gadus slēpts kriminālstāsta manuskripts. Rokrakstā, 70to gadu rūtiņu kladē. Kopš ziemas mēģinām atšifrēt, kas varētu būt bijis šī stāsta un košo zīmējumu autors, un kā kladīte nonākusi Tukumā, rūpīgi noslēpta dārza būdas sienā. Atbildes nav.

Muzeju naktī šo mistēriju risināsim TUKUMA POLICIJAS PAGALMĀ (Brīvības laukumā 19) kopā ar likumsargiem un grafoloģi.

Programma:18.00-21.00 manuskripta ilustrāciju izstāde un fragmentu lasījumi, iespēja baltos cimdos pieskarties kladei20.00 literātu, policijas darbinieku un grafologa diskusija par nezināmo autoru un manuskriptā aprakstītajām detaļām

Tikšanās ar "Jaunpils Rakstnieku pils" rezidentiem Zemītes Tautas namā
2026-06-17 11:30 | Zemītes Tautas nams
Aicinām uz tikšanos ar “Jaunpils Rakstnieku pils” rezidentiem Zemītes Tautas namā!

Sarunas, dzeja un pieredzes stāsti kopā ar TLA autoru, kādreizējo Zemītes skolas skolēnu Imantu Liepiņu un dzejnieci, literatūrzinātnieci, ģimnāzijas direktori Ivetu Ratinīku.

17. jūnijā plkst. 11.30

TLA dodas uz Pēterim Jurciņam veltītu literātu konkursa noslēguma pasākumu
2026-06-29 | Nautrēnu kultūras centrs, Rogovka, Nautrēnu pagasts, Rēzeknes novads, LV-4652, Latvia
Pēterdienā daļa TLA literātu dosies uz Rogovku, uz Pēterim Jurciņam veltītā literārā konkursa noslēguma pasākumu, lai pasniegtu Tukuma Literātu apvienības simpātiju balvas. Un noteikti arī tāpēc, lai pateiktos Pēterim Jurciņam par to, ka 1963. gadā viņš dibināja Tukuma literātu apvienību, kas darbojas vēl tagad.

Konkursa darbus latgaliešu mēlē lasīja un vērtēja literāti, kam latgaliešu valoda nav svešvaloda: Irīna Pumpure, Ināra Bezmere, Guna Roze-Tamule, Guna Misāne, Guntis Tālers un TLA draugs un atbalstītājs Iveta Ratinika.

Ar konkursu var iepazīties šeit: https://rezeknesnovads.lv/izsludynuots-piteram-jurcinam-velteitais-literatu-konkurss-2026/

Sirds uz perona 2026
2026-09-11 20:00 - 22:00
Rezervējiet datumu mūsu ikgadējai Dzejas dienu akcijai “Sirds uz perona”!
Vairāk info izziņosim šīs vasaras laikā.
Sekojiet “Sirds uz perona” sociālajos tīklos:

Facebook https://www.facebook.com/SirdsUzPerona/
Instagram https://www.instagram.com/sirdsuzperona/

Kurzemes Dzejas dienas Tukumā "Ligzdo Kurzemē"
2026-09-12 10:00 - 20:00
Dzejas lasījumi, tikšanās ar autoriem, dzejas slams, Vestards Šimkus un Tumes jauktais koris… Aicinām uz dzejas piepildītu dienu Tukumā!
Sīkāka informācija sekos!

Veļu laika mistērijas 2026
2026-10-24
Ēnu teātris pilsētā:
– Ilgas Liepiņas “Sarkanā kļava” (var izlasīt krājumā “Tukuma sviests”)
– un Kārļa Skalbes “Letarģija”

Sīkāka informācija sekos!

Veļu laika mistērijas 2026
2026-10-25
Gunta Tālera topošā darba “Vanemas leģendas” šovs pilsētvidē.
Sīkāka informācija sekos!
